**Српската азбука** е азбука за пишување на српскиот јазик, и ја наоѓаме во две варијанти: кирилична (т.н. „Вуковица") и латинична (тн. „Гаица"). Адаптацијата на кирилицата посебно за српскиот јазик била направена во 1818 од српскиот јазичар Вук Караџиќ. Азбуката била официјално признаена за државна дури во 1868. Латиничната азбука пак, е заснована на гаицата.

Караџиќ ја засновал неговата азбука на кирилицата, на едноставниот принцип „*Пишуваj како што зборуваш и читај како што е напишано*" (срп. *Пиши као што говориш и читај како је написано*). Српската латиница е иста со хрватската азбука, во главно дело на Људевит Гај. Двете азбуки се користат наизменично.

Кирилицата е потрадиционална, и ужива официјален статус во Србија и Република Српска (БиХ), иако латиницата зела голем замав низ XX век. Српската латиница почесто се користи во Црна Гора. Српскиот јазик и кирилицата исто така имаат официјален и рамноправен статус во Босна и Херцеговина (на федеративно ниво), во Брчко дистрикт и во Федерацијата Босна и Херцеговина.

Заедно со делата на Крсте Мисирков и Венко Марковски, српската азбука била искористена како основа на македонската азбука .

Азбука
------

На оваа таблица се прикаани големите и мали печатни кирилични српски букви, заедно со нивните латински и македонски еквиваленти:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| *Кирилица**Латиница**Македонски еквив.* | А аA aА а | Б бB bБ б | В вV vВ в | Г гG gГ г | Д дD dД д | Ђ ђĐ đЃ ѓ | Е еE eE e | Ж жŽ žЖ ж | З зZ zЗ з | И иI iИ и |
| *Кирилица**Латиница**Македонски еквив.* | Ј јJ jЈ ј | К кK kК к | Л лL lЛ л | Љ љLj ljЉ љ | М мM mМ м | Н нN nН н | Њ њNj njЊ њ | О оO oО о | П пP pП п | Р рR rР р |
| *Кирилица**Латиница**Македонски еквив.* | С сS sС с | Т тT tТ т | Ћ ћĆ ćЌ ќ | У уU uУ у | Ф фF fФ ф | Х хH hХ х | Ц цC cЦ ц | Ч чČ čЧ ч | Џ џDž džЏ џ | Ш шŠ šШ ш |

Подолу е прикажана српската **ракописна** кирилица:

… и еден добар пример на модерната српска кирилица.

Уникатни букви
--------------

Српски речник од Вук Караџиќ, испечатен 1818
Лигатурите **Љ** и **Њ**, заедно со **Џ**, **Ђ** и **Ћ** биле специјално измислени за српската азбука.

* Караџиќ ги засновал буквите Љ и Њ на идејата на Сава Мркаљ, комбинирајќи ги буквите Л и Н со мек знак (Ь).
* Караџиќ го засновал Џ на буква од романската кирилица.
* Ћ го претставувала звукот ʨ (по МФА). Буквата била заснована на, и прифатена од, буквата Ѓерв, глаголска буква од XII век. Ова буква се користела во пишаниот српски од XII век, и ги означувала г', д' и африкативните звуци дж'.
* Караџиќ ја прифатил идејата на Лукијан Мушицки за буквата Ђ. Била заснована на буквата Ћ, според адаптацијата на Караџиќ.
* Ј била преземена од латиницата.

**Љ**, **Њ** и **Џ** подоцна биле преземени во македонската азбука.

Наводи
------

* Омниглот - Српски, хрватски и босански
* Српска азбука Архивирано на 29 септември 2007 г.
* Српска кирилица Архивирано на 4 јуни 2007 г.

 *Оваа статија поврзана со писмо е никулец. Можете да помогнете со тоа што ќе ја проширите*.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Словенски азбуки |
| --- |
|  |
| Западни | *еврејско-словенска* **·**  кашупска **·**  лужички  **·**  полска  **·**  словачка **·**  *словинска* **·**  чешка **·**  шлезиска |
|  |
| Источни | белоруска  **·**  русинска  **·**  руска **·**  *рутенска* **·**  *староисточнословенска* **·**  украинска |
|  |
| Јужни | бугарска **·**  македонска  **·**  словенечка  **·**  *старословенска и црковнословенска* (глаголица  **·** кирилица)  **·**  српскохрватски  (босанска  **·**  српска  **·**  хрватска  **·**  црногорска) |
|  |
| **Белешки**: *Закосените букви* означуваат мртов јазик. Поморскиот јазик немал своја азбука, а полапскиот користел германска азбука. Рутенскиот јазик покрај кирилицата користел и латиница и арапско писмо, каде двете биле прилагодени според фонетскиот систем. |

 |